**INTERNI NATJEČAJ SVEUČILIŠTE J. J. STROSSMAYERA U OSIJEKU**

**za prijavu znanstvenoistraživačkih projekata**

Sveučilište Josipa Jurja Strossmayera u Osijeku raspisuje interni natječaj za prijavu znanstvenoistraživačkih projekata čija je osnovna svrha pomoć mlađim istraživačima (docenti) u njihovim istraživanjima i publiciranju radova. Za tu svrhu rezervirana su sredstva iz Poslovnog fonda Sveučilišta. Maksimalni iznos koji se pojedinom projektu može dodijeliti iznosi 20.000,00 kuna. Predviđeno trajanje projekta je 12 mjeseci.

Tema i sadržaj projekta moraju biti detaljno razrađeni po fazama s pripadajućim (grafičkim) prikazom planirane dinamike odvijanja projekta, a prijave moraju biti na službenom Obrascu za prijavu.

Način, odnosno svrhu trošenja novca iz projekta treba definirati prema tri kategorije:

1. Materijal (npr. laboratorijski materijal, kemikalije, pribor, laboratorijsko posuđe, papir i sl.)
2. Troškovi objavljivanja i prezentacije radova (objava radova na konferencijama i u časopisima, odlasci na konferencije uz obaveznu prezentaciju rada, dnevnice, izdavanje publikacija)
3. Ostali troškovi (npr. prevođenje radova na strani jezik, lektoriranje radova te ostali troškovi).

Navedena raspodjela i vrsta troškova odnosi se samo na troškove projekta koji bi snosio UNIOS.

**Glavni istraživač na internom projektu može biti samo docent.**

Ocjenu prijavljenih projekata provodi *Povjerenstvo za ocjenu internih znanstvenoistraživačkih projekata* prema kriterijima:

1. Razrađenost i izvedivost projekta – do 60%
2. Dosadašnja znanstvena produktivnost Glavnog istraživača – do 40%

*Povjerenstvo za ocjenu znanstvenoistraživačkih projekata* provesti će ocjenu uspješnosti projekta nakon 6 mjeseci, te po završetku projekta. Ocjenu uspješnosti projekta, a time i odluku o nastavku financiranja nakon 6 mjeseci Povjerenstvo će donijeti usporedbom stvarne i planirane dinamike odvijanja projekta predočene u prijavi projekta.

**Povjerenstvo za ocjenu znanstvenoistraživačkih projekata** čine:

* Prorektor za znanost, tehnologije, projekte i međunarodnu suradnju, Prorektor za nastavu i studente te Prorektor za financije i poslovne odnose
* jedan predstavnik iz znanstvenog područja voditelja projekta (prema potrebi).

Natječaj za projekte će biti javno objavljen na web stranici Sveučilišta J.J. Strossmayera u Osijeku – <http://www.unios.hr>

Prijava projekta se podnosi na Obrascu za prijavu, a koji se popunjava prema Uputama.

Krajnji rok za prijavu projekta je

Rezultati natječaja će biti objavljeni